Αναπάντητη Κλήση

1.Παραλιακός δρόμος. Νύχτα.

Οι αρχικοί τίτλοι εμφανίζονται σε διάφορα σημεία ενός αυτοκινήτου. Το οδηγά μια κοπέλα που φαίνεται να κάνει κλήση σε κάποιον και μετά να γελάει χαρούμενα. Το αυτοκίνητο εμπλέκεται σε ατύχημα. Ακούγετε ο ήχος του ατυχήματος και μαυρίζει η οθόνη.

2.Εσωτερικός χώρος. Διαμέρισμα.

Ο Γρηγόρης έχει μείνει ως αργά στο σπίτι του Μάρκου. Ετοιμάζεται να φύγει.

ΓΡΗΓΌΡΗΣ: Άντε να φεύγουμε σιγά-σιγά… Έχουμε και δουλείες αύριο!

ΜΑΡΚΟΣ: Πρόσεχε μην μου πάθεις τίποτα από την υπερκόπωση!

ΓΡΗΓΟΡΗΣ: Τουλάχιστον εμείς δουλεύουμε κύριε!

ΜΑΡΚΟΣ: Κύριε… Δεν αφήνεις τις μαλακίες βραδιάτικα; Άντε, δρόμο…

(γέλια)

Αφού καληνυχτίζουν ο ένας τον άλλον, ο Μάρκος γυρνάει στη θέση του και χαλαρώνει. Τον διακόπτει μια κλήση στο κινητό του.

ΓΡΗΓΟΡΗΣ: (από την είσοδο της πολυκατοικίας). Ρε αδερφέ είναι. κλειδωμένα εδώ κάτω.

Χωρίς να απαντήσει κλείνει το τηλέφωνο, το αφήνει στο τραπέζι, παίρνει τα κλειδιά και πάει να ανοίξει στον φίλο του. Ξεκλειδώνει την εξώπορτα της πολυκατοικίας, λένε ένα ακόμα γεια και καθώς πάει στο ασανσέρ αντιλαμβάνεται ότι η εξώπορτα δεν έχει κλείσει. Δε φάνηκε να τον απασχολεί. Μπαίνοντας στο ασανσέρ είδε ένα χαρτί που έγραφε: ΠΑΡΑΚΑΛΩ ΚΛΕΙΔΩΝΕΤΕ ΤΗΝ ΕΞΩΠΟΡΤΑ ΜΕΤΑ ΤΙΣ 11:00μμ. Άλλαξε γνώμη και γύρισε πίσω να την κλείσει. Την στιγμή εκείνη το κινητό του άρχισε να χτυπά. Το είχε αφήσει στο τραπέζι. Επέστρεψε στο σπίτι αλλά δεν πρόλαβε να απαντήσει. Τον έπαιρναν τηλέφωνο δεύτερη φορά με απόκρυψη και αποφάσισε να το απενεργοποιήσει. Μαζί με το κλείσιμο του κινητού μαυρίζει και η οθόνη.

3.Μαύρη οθόνη. Ακούγετε ήχος κινητού.

Γίνετε μια επανάληψη που ο Γρηγόρης παίρνει τον Μάρκο τηλέφωνο μόνο που αυτή τη φορά ο Μάρκος κλείνει αμέσως την εξώπορτα της πολυκατοικίας. Πράγμα που οδηγεί στο να προλάβει και να απαντήσει το κινητό που χτυπούσε.

ΜΑΡΚΟΣ: Μπορείς να μου πεις ποιος είσαι; (εκνευρισμένος από την κλήση με απόκρυψη).

ΕΛΛΗ: (ψυχορραγώντας). Μάρκο… Εγώ είμαι…

Η Έλλη είναι η κοπέλα που οδηγούσε το αυτοκίνητο στην αρχή. Είναι κοπέλα του Μάρκου.

ΜΑΡΚΟΣ: Έλα αγάπη μου!(ήρεμος ξανά). Γιατί με παίρνεις με απόκρ…

ΕΛΛΗ: (στην ίδια κατάσταση). Μάρκο… Τράκαρα… Δεν είμαι καλά…

ΜΑΡΚΟΣ: Ελίτσα μου ηρέμησε. Τι εννοείς τράκαρες; Που είσαι; …… . Έλλη μ’ακούς;

Πάνω στην προσπάθεια του να χαμηλώσει την τηλεόραση για να ακούει καλύτερα την Έλλη αλλάζει κανάλι. Τελικά χαμηλώνει τον ήχο.

ΜΑΡΚΟΣ: Αγάπη μου μ’ακούς; Που είσαι; (φανερά αναστατωμένος).

ΕΛΛΗ: Δε νιώθω καλά… Χάνω πολύ αίμα… Μάρκο μου… Φοβάμαι…

Αυτή η αλλαγή του καναλιού είχε ως αποτέλεσμα να συντονιστεί σε πρόγραμμα που είχε ειδήσεις. Έκαναν ένα ρεπορτάζ εκείνη την ώρα για το αλκοτέστ και έτυχε να μεταδίδουν ζωντανά το ατύχημα της Έλλης. Ο Μάρκος δεν είχε δει ακόμα τις εικόνες που έδειχνε η τηλεόραση.

ΜΑΡΚΟΣ: Όχι, όχι αγάπη μου. Μη μου φοβάσαι σε παρακαλώ. Πες μου που είσαι να έρθω.

ΕΛΛΗ: Αγάπη μου… Νομίζω… Σ’αγαπώ… (ξεψυχώντας).

ΜΑΡΚΟΣ:Ελίτσα;… Ελιτσάκι μου;…

Μια φωνή ακούγετε και από το τηλέφωνο και χαμηλόφωνα από την τηλεόραση. Το βλέμμα του Μάρκου στρέφετε αμέσως εκεί. Ήταν η φωνή ενός αστυνομικού που έλεγε στη ρεπόρτερ να απομακρυνθεί. Ο Μάρκος είχε παγώσει. Ο αστυνομικός μετά από ένα γρήγορο έλεγχο βρήκε το κινητό και είδε ότι είχε μία κλήση σε εξέλιξη. Αποφάσισε να μιλήσει.

ΑΣΤΥΝΟΜΙΚΟΣ: Ναι; Μ’ακούει κανείς;

ΜΑΡΚΟΣ: Ναι; (κοιτάζοντας χαζεμένα την τηλεόραση).

ΑΣΤΥΝΟΜΙΚΟΣ: Η κάτοχος του κινητού είχε ένα ατύχημα.

ΜΑΡΚΟΣ: Σε παρακαλώ, πες μου… Είναι ζωντανή;

ΑΣΤΥΝΟΜΙΚΟΣ: Είναι σε άσχημη κατάσταση κύριε…(ψάχνοντας για σφυγμό). Δεν μπορώ να βρω σφυγμό. Νομίζω πως…

ΜΑΡΚΟΣ: Τι εννοείς ΝΟΜΙΖΕΙΣ;; (φωνάζοντας δυνατά).

ΑΣΤΥΝΟΜΙΚΟΣ: Νομίζω πως δε ζει… Είναι νεκρή. Λυπάμαι…

Το κινητό του Μάρκου πέφτει στο πάτωμα.

4.Ξεκίνημα από την εικόνα του κινητού στο πάτωμα.

Καθώς ανοίγει το πλάνο φαίνεται ο Μάρκος να κοιμάται. Το κουδούνι του σπιτιού χτυπούσε επίμονα. Ακούει το κουδούνι, πιάνει το κινητό το ενεργοποιεί και πάει να ανοίξει. Ήταν ο Γρηγόρης.

ΓΡΗΓΟΡΗΣ: Καλά ρε μαλάκα γιατί έχεις κλειστό το κινητό; Ξέρεις πόση ώρα χτυπάω το κουδούνι; (νευριασμένα).

ΜΑΡΚΟΣ: Σιγά ρε. Και τι έγινε;

Ο Μάρκος πήρε το κινητό στο χέρι του γιατί του ήρθε μήνυμα. Ήταν οι χαμένες κλήσεις. Σύνολο 112 κλήσεις. Ρωτάει με ανησυχία.

ΜΑΡΚΟΣ: Όπα! Τι έγινε εδώ;

ΓΡΗΓΟΡΗΣ: Ε… Να… Η Έλλη…

ΜΑΡΚΟΣ: Τι η Έλλη ρε μαλάκα;...

ΓΡΗΓΟΡΗΣ: Ε… Να… Είχε ένα ατύχημα χθες βράδυ…

Φαίνεται να παίρνει κάποιος τηλέφωνο τον Μάρκο τηλέφωνο με απόκρυψη. Μαύρη οθόνη. Τίτλοι τέλους.